са „в парите“. Тези потоци се заместват, като се прилагат следните две условия:
 i)
 текущата пазарна стойност или нетната настояща стойност на договора се включва като входящ поток по ред 2.4 „входящи парични потоци от деривати“ на падежната стълбица, към най-късната дата на упражняване на опцията, когато банката има правото да упражни опцията;
 ii)
 текущата пазарна стойност или нетната настояща стойност на договора се включва като изходящ поток по ред 1.5 „изходящи парични потоци от деривати“ на падежната стълбица, към най-ранната дата на упражняване на опцията, когато контрагентът на банката има право да упражни опцията;
 б)
 потоци, свързани с други договори, различни от посочените в буква а), се включват, като брутните договорни парични потоци се разпределят в съответните времеви интервали по редове 1.5 „изходящи парични потоци от деривати“ и 2.4 „входящи парични потоци от деривати“, а договорните потоци от ценни книжа — в раздел „Капацитет за генериране на ликвидност“ на падежната стълбица, като се използват текущите производни пазарни форуърдни курсове, приложими към отчетната дата, ако сумите все още не са фиксирани.
 680
 2.5 Ценни книжа с настъпващ падеж в собствения портфейл
 Сумата на входящите потоци, която се отнася за изплащане на главница по дължими собствени инвестиции под формата на облигации, които са отчетени според техния договорен остатъчен срок до падежа. Тази позиция включва входящите парични потоци от ценни книжа с настъпващ падеж, отчетени в капацитета за генериране на ликвидност. Следователно, когато падежът на ценна книга настъпи, тя се отчита като изходящ поток от ценни книжа в раздел „Капацитет за генериране на ликвидност“ и следователно като входящ паричен поток тук.
 690
 2.6 Други входящи потоци
 Общият размер на всички други входящи парични потоци, които не са отчетени по позиции 2.1, 2.2, 2.3, 2.4 или 2.5 по-горе. Условните входящи потоци не се отчитат тук.
 700
 2.7 Общо входящи потоци
 Сборът на входящите потоци, отчетени по позиции 2.1, 2.2, 2.3, 2.4, 2.5 и 2.6.
 710
 2.8 Нетен договорен недостиг
 Общо входящите потоци, отчетени по позиция 2.7, минус изходящите потоци, отчетени по позиция 1.7.
 720
 2.9 Кумулиран нетен договорен недостиг
 Кумулираният нетен договорен недостиг от отчетната дата до горната граница на съответния времеви интервал.
 730 —1080
 3. КАПАЦИТЕТ ЗА ГЕНЕРИРАНЕ НА ЛИКВИДНОСТ
 В раздел „Капацитет за генериране на ликвидност“ на падежната стълбица се съдържа информация за развитието на държаните от институцията активи с различна степен на ликвидност, сред които търгуеми активи и активи, които са приемливи за централната банка, както и улеснения, отпуснати на институцията съгласно договорно задължение.
 При отчитането на консолидирана основа на приемливостта за централната банка основна роля играят правилата за приемливост за централната банка, които се прилагат за всяка консолидирана институция в съответната ѝ юрисдикция на учредяване.
 Когато капацитетът за генериране на ликвидност се отнася за търгуеми активи, институциите отчитат такива активи, които се търгуват на големи, силно развити и активни репо или парични пазари, характеризиращи се с ниско ниво на концентрация.
 Активите, отчетени в колоните за капацитета за генериране на ликвидност, включват само свободни от тежести активи, които са на разположение на институцията, така че тя да може по всяко